#### **Skriveoppgave 2A**

#### **Skriv en skjønnlitterær tekst med *hatprat* som tema.**

Handlingen skal ha en hovedperson som havner i en situasjon der hatprat eller krenkende ytringer blir brukt. Handlingen skal utvikle seg fram mot et høydepunkt/ vendepunkt. Teksten bør ha en åpen og/eller overraskende slutt. Legg vekt på å beskrive hva hovedpersonen tenker og føler underveis i handlingen.

Lag tittel selv.

Vi anbefaler at du skriver 1–2 sider (450–900 ord).

#### **Skriveoppgave 2B**

#### **Skriv en sakpreget tekst der temaet er *hatprat og ytringsfrihet*.**

Teksten skal presenteres i forbindelse med en markering Amnesty ungdom skal ha, der slagordet er «For ytringsfrihet! Mot hatprat!» Målgruppa er ungdom på din egen alder, og formålet er å vekke engasjement *for* ytringsfrihet og/eller *mot* hatprat. Teksten kan for eksempel utformes som et debattinnlegg, en tale eller en appell.

Lag tittel selv.

Vi anbefaler at du skriver 1–2 sider (450–900 ord).

TIPS!

Hvis du ønsker, kan du bruke én eller flere av tekstene i forberedelsesmateriellet som kilder, og sitere og vise til disse.

Jævla svarting

**Tekst 1 – oppgave 2a**

Cristiano var en helt vanlig tenåring, han spilte fotball, gjorde det greit på skolen og hadde en del venner. Han hadde en lillesøster, mor og stefar. Cristiano hadde bodd i Sverige helt siden han var liten, men hadde flyttet til Oslo når han var 13 år gammel, og skulle begynne på ungdomsskolen. De hadde det ikke så bra i Sverige. I Sverige hadde de ikke særlig bra skoler og jobber, men det var det i Norge, så derfor hadde alle i familien lyst til å flytte til Norge. Lillesøstera var 3 år yngere enn Cristiano, så han kom ikke til å begynne på skole med hun. Cristiano hadde aldri hatt noe problemer med å skaffe seg venner, men på denne skolen ble det litt mer problematisk og komplisert etter hvert. Og det handlet ikke om at han oppførte seg rart, det handlet mer om hudfargen…

Dette var en skole der de fleste hadde hvit hudfarge, men det hadde ikke Cristiano. Det var jo selvfølgelig noen på skolen der med mørk hudfarge, men de aller fleste var helt norske. Men Cristiano tenkte ikke at det var en rasistisk skole eller noe sånt, han tenkte bare at det var naturlig fordi skolen var norsk. Noe som hvertfall fikk han til å tenke at skolen der ikke var rasistisk var at de hadde “black lives matter” som tema uke når han begynte på den skolen. Det tok han ikke lang tid før han hadde fått seg venner, han hadde også begynt på fotball laget til guttene i klassen. Så han hadde kontakt med mange av de også. Og i tillegg til det så var læringspartneren hans på skolen også svensk, navnet hans var Alfred. De kunne sitte å snakke sammens i timesvis om Sverige og fotball, på svensk. De bodde ikke så langt unna hverandre heller, så de brukte vanligvis å gå hjem sammen fra skolen. Etter hvert som tiden gikk, og temauken var over, så begynt han å legge mer og mer merke til rasisme, det var ikke direkte rasisme men mere indirekte rasisme. Som for eksempel begynte folk himle med øynene når de kom på samme lag som noen utlendinger i gymmen og på fotballtreningene. Og i tillegg til det så prøvde folk alltids å unngå de fra mottaksklassen. Cristiano tok seg nær dette, han var en sensitiv gutt som hadde hatt ganske dårlig erfaring med rasister når han bodde i Sverige. Så derfor var han redd for at han gikk i en klasse med rasister. Derfor prøvde han å snakke med sin gode venn Alfred om dette på vei hjem, og Alfred sa “ja, de er vell kanskje litt rasistisk av og til, men det betyr ikke at jeg er det.” “Men hvorfor? Jeg har aldri skjønt hvorfor noen vil hate oss svarte, vi er jo akkurat som alle andre.” Sa Cristiano med en fortvilet stemme, Alfred skjønte heller ikke grunnen til at de er rasistiske.”Men jeg kan prøve å spørre de etter treningen i dag, fordi du skal jo til tannlegen da uansett.” Sa Alfred, Cristiano var takknemlig, og følte at Alfred var en ganske god venn. Også sa han “tusen takk Alfred, du er en god kompis.” “Skulle bare mangle.” Sa Alfred og smilte, Cristiano smilte tilbake og så gikk de videre hjemover. Senere den dagen etter fotballtreningen spurte Alfred de andre guttene om hvorfor de var rasistiske, og da svarte de “fordi fakk utlendinger, de kommer til Norge å ødelegger landet vårt.” Og “hvorfor lurer du, er det fordi du har blitt så god venn med han jævla svartingen?” Også begynte alle bortsett fra Alfred å flire. Alfred bare snudde seg og gikk videre hjemover.

På skolen neste dag fortalte Alfred hva de sa på treningen, til Cristiano. Cristiano tok seg veldig nær dette, han følte seg mindre verdt og at han ikke tilhører denne skolen. Han følte seg så knust, han prøvde å beskrive hvordan han følte seg til Alfred og sa “Sånne folk får meg til å føle meg mindre verdt, og det føles ut som om jeg ikke er et menneske.” Alfred prøvde å trøste han så mye han kunne, men det var en veldig vanskelig jobb. Han fikk det ikke til så bra. Cristiano så lei seg ut resten av den skoledagen. Han satt bare å stirret i pulten sin mens læreren snakket, og gikk med hodet nede mot bakken i hvert friminutt. Læreren så på han at det var noe i veien, men hver gang noen av elevene, Alfred eller lærerne spurte om det gikk bra, så sa han bare “jaja, det går bra. Jeg er bare litt trøtt.” Men det var ikke det som var sannheten, sannheten var at han følte seg helt knust og at han bare ville hjem å skrike. Og det var fotballguttene fullstendig klar over. Og når skoledagen var over, dro han rett hjem, han ventet ikke på Alfred eller noe.

Og når han kom hjem la han fra seg sekken og gikk rett ut igjen. Moren hans løp ut etter han og spurte “hvor skal du hen?” “Jeg skal bare dra en tur til Alfred, slapp av.” Sa han, men det var absolutt ikke det han skulle. Det han egentlig skulle, var at han skulle finne et sted han kunne gå å skrike uten at noen hørte eller så han. Så han gikk og vandret helt til han fikk øye på en heisekran. Også klatret han opp i heisekranen å satt seg på enden. Der kunne han sitte å skrike uten at noen så eller hørte han. Så han satt der en god stund, han hadde ikke tenkt å hoppe ned eller noe sånt, han ville bare være litt i fred og høre på musikk å skrike. Men på fotballtreningen han ikke var med på, skulle de springe en tur rundt i byen. Så når de gjorde det, fikk en av guttene øye på Cristiano og sa “se der da gutta, det sitter en mann der oppe!” Også så alle sammen mannen. Men de visste ikke hvem det var. Så de prøvde å rope på mannen, men han svarte ikke. Og det var jo fordi Cristiano hadde airpods i ørene og hørte på musikk. Også ringte fotballtreneren politiet får å redde den stakkars mannen. Også kom politiet og klatret opp og fikk ned Cristiano. Når fotballguttene så at det var Cristiano som var den mannen i heisekranen ble alle sammen sjokkert og følte seg slem og skyldig. Det fikk guttene til å tenke at han ville drepe seg selv på grunn av det de sa. Så derfor sluttet de med de rasistiske kommentarene sine og ba om unnskyldning.

Gjengen

**Tekst 2 – oppgave 2a**

Hans våkner seinere enn hva han vanligvis bruker å våkne en helt vanlig dag, men det er helt greit. Det er nest siste skoledag i sjuende og klassen til Hans skal på telttur. Hans sin mor er allerede våken da Hans tar seg ned fra soverommet sitt. Hans og sin mor pakket alt han trengte til klasseturen. Telt, spikkekniv, grillspyd, sovepose og mye mer. Alt han trengte. Hans er heldig, fordi at mamman hans har laget verdens deiligste pannekaker med sukker til frokost. Det er det beste Hans vet om.

Hans er på vei til skolen. Som vanlig år han gjennom parken, lekeplassen og over fotballbanen han trener. På andre siden av banen så han en gjeng med 8.klassinger. De spurte om Hans ville være med å spille fotball, men hadde ikke tid fordi han skulle på klassetur. En stor gutt sikkert to hoder høyere enn Hans, skuldrer bredere enn et cruiseskip og et langt skjegg. Han så ut som en 40 år gammel mann tenkte Hans. Oskar spurt igjen. “Vil du være med å spille fotball, pingle”. Ja han het Oskar. Hans kjente han igjen fra barneskolen. Den største bøllen på skolen siden 50 tallet. Pingle som Hans var ville han være med å spille fotball med “gjengen”.

Det var straffekonk og kickass til taperen. Det var Hans sin tur til å kline ballen i mål. Hans tar sats og skyter. Idet han treffer ballen går det en slags følelse igjennom kroppen “ yes det her blir mål”. Hans skyter kraft igjennom foten og ballen suser i krysset. 100 poeng. Oskar har fått nok. Likevell om Hans vant får han kickass. Alle de andre i gjengen har bommet, men så er det bare Oskar igjen. Han drar opp shortsen, og Hans blir blendet. Lårene er blanke å stramme. Musklenen er større en hulken sine, hvis det går an å samenligne de da. Oskar tar sats og treffer rent på ballen. Det var som om ballen ble usynlig i 1 sekund før den traff den høyre rumpeballen til Hans. Hans løper bort til skolen etter han begynner å få dårlig tid.

På bussen setter han seg helt bakerst ved vinduet. Han har ikke noe venner, og da var det ingen han ville sitte med på bussen. Sergej fra Russland kommer og setter seg ved siden av Hans. Den nye gutten i klassen har ikke fått nok tid til å få seg noen venner. En veldig sky gutt, men har et veldig stort hjerte. En omsorgsfull person som tilbyr seg til å hjelpe til. Stor som en bjørn var han også.

De var kommet fram til leiren. De skal gå 200 meter inn i skogen og sette opp telt. De ble plassert i telt grupper og Han soom i samme telt som Sergej. Det var en slags leirskole der mange forskjellig skoler bruker å komme. Imorgen kommer det en annen skole sa de som jobbet der. Uten å tenke noe nover det bel Hans nervøs uten at han vet hvorfor. Han komsge over det og lekte ute i skogen. De skulle til å legge seg i det lille trange teltet til Hans, men plutselig hørte de en lyd. Som om noen raslet rundt teltet deres. De var for redde og unngikk å gå ut for å sjekke hva det var.

Noen minutter seinere fikk Hans en meding. På meldingen sto det. Vi kommer, og tar det imorgen lille pingle. Uten å tenke noe mer på det lå hans seg for å sove igjen.

Hans våknet seint, og det andre skolen var kommet. Han ser seg rundt og ser ingen han kjenner fra før. Frokost er servert, og han tar seg litt frokost. Han merker noe som ikker er helt som det skal være så han går på do. Når han kommer inn på doen vet han hvorfor. Oskar og gjengen er her. Fort som fy løper Hans mot teltet, lukker igjen og legger seg inne i soveposen. Han hører de samme lydenen som ifra går kveld. Det rasler utenfor teltet. Etter noen få minutter hører Hans en mørk dyp stemme. Han kjenner den igjen. En stemme som har plaget han i alle denfem årene de gikk på skole sammen.

Ut av det blå kommer det en stor russik bjørn løpende i 100 kmh. I den ene hånden har han en lang stor glinsende øks, og i den andre hånden har han en telefon. Sergej sier at bøllene har to valg. En ringe til lærerne og fortelle hva de holder på med eller valgmulighet to som er en fight og taperen blir hogget av hodet. Sjef som han Oskar er velger fight. Sergej har svart belte i taekwondo og har gått på boksing i 12 år. Etter bare en fulltreffer renner det blod ut av munne til Oskar. Han har tapt. Idet Sergej skal hogge av det svære hodet til Oskar kommer det en lærer i full fart løpende mot dem.

**“For Ytringsfrihet! Mot hatprat”**

**Tekst 3 – oppgave 2b**

Vi er samlet i dag for å snakke om et stort og viktig tema som rammer alle sammen til enhver alder, og kanskje særlig blant oss ungdommer. Ytringsfrihet og hatprat er kanskje noe vi møter på hver dag. Dette kan for eksempel være på sosiale medier, når vi er med venner eller familie, på skolen osv. Hva er egentlig dette og hva er ytringsfrihet/hatprat med på å skape?

Ytringsfrihet handler om at alle mennesker har lov til å si hva de mener og dele sine tanker, til å ytre seg selv eller at man ikke gjør det. Dette inkluderer at man ikke har lov til å krenke andre eller komme med hatefulle formål. Ytringsfrihet er nødvendig for at vi mennesker skal kunne kommunisere sammen, leve sammen og klare å samhandle med hverandre. Ytringsfriheten hjelper også med en forandring i samfunnet, ved at folk får ytre sine meninger om forskjellige ting. Dette har vi sett med tanke på klimaendringene og hvordan de har blitt tatt mer på alvor etter at barn og unge gikk ut i streik for å få en endring, og en handling fra de som styrer landet.

Hatprat er ord, tekster, videoer, symboler eller bilder som blir brukt for å spre trusler og hat rettet mot andre personer. Dette kan inkludere vold og hatefulle ytringer mot en enkeltperson eller gruppe som kanskje skiller seg litt ut fra resten eller har en annen gruppetilhørighet. Hatprat kan komme i flere former, dette er alt fra en kommentar på sosiale medier eller i virkeligheten til krenkende og rasistiske utsagn på en youtube video. Dette fremstiller enkeltpersoner eller forskjellige grupper i et negativt lys. Hva er egentlig hatprat med på å skape? et negativt samfunn hvor alle rakker ned på hverandre, og ødelegger hverandres muligheter til å leve det livet man vil og har krav på.

Ytringsfriheten er viktig og det er noe som vi har hatt med oss lenge, og skal ha med oss videre. Den er viktig for oss for eksempel ved religionsfriheten. Uten den er det så si umulig å tenke seg religionsfrihet. Ytringsfriheten er viktig for å sikre at religiøse samfunn får en viss frihet fra staten, for at de så kan leve side om side med alle andre. Ytringsfriheten kan være med på å skape et mer flerkulturelt samfunn hvor blant annet homofiles rettigheter også blir likestilt med alle andre sine. Homobevegelsen og andre undertrykte grupper ville ikke hatt en sjanse mot alt hatet og opprøret mot. Ytringsfriheten har lagt et grunnlag for organisering og krav. Kvinnefrigjøringen ville også vært utenksom uten ytringsfriheten. Demokrati ville heller ikke hatt noe betydning uten ytringsfriheten ved at folk får si sin mening og komme med deres egne ytringer.

Så ytringsfriheten er med på å skape et bedre samfunn hvor alle blir mer inkluderte og skaper et samfunn i utvikling som tilrettelegger for undertrykte grupper. I motsettningen til hatpraten som rakker ned på undertrykte grupper og så si stanser utviklingen i samfunnet. Fortsett å ta vare på ytringsfriheten din og bruk den riktig, og tenk over hva du skriver/ytrer til andre personer og folkegrupper.

Rossavik. T (2020) *Skal et multikulturelt samfunn fungere bra, trengs ytringsfrihet*

<https://www.aftenposten.no/meninger/i/OpB9vl/skal-et-multikulturelt-samfunn-fungere-bra-trengs-mer-ytringsfrihet-frank-rossavik> 09.05.22

**Ytringsfrihet og hatprat**

**Tekst 4 – oppgave 2b**

Hva er ytringsfrihet og hatprat? Ytringsfrihet er retten til ytre seg, og retten til å motta informasjon fra andre. Hatprat ligger vel i ordet, det er når noen sier eller gjør noe dårlig rettet mot en person basert på hvem de er. Det kan handle om hvilken gruppe de tilhører, hvilken religion de tror på, eller hvilken seksuell legning de har.

**Ytringsfrihet**

I dag er det bare 14% av verdens befolkning lever i et land som har fri presse. 44% lever i et land med delvis presse. Selv om det er en menneskerettighet så er det så få land som aksepterer det. I Norge så har alle ytringsfrihet. Når det snakkes om ytringsfrihet så tenker mange at det er retten til å si hva du vil. Selv om dette stemmer ganske bra så er det mye mer til det. Det finnes noe som kalles negativ ytringsfrihet. Det er retten til å være stille, og retten til å ikke bli fortalt om noe som du ikke ønsker å vite. Det finnes mange hull i en regel som dette, ytringsfrihet er ment til å få frem stemmene til folket, men det er ikke alle stemmene som er like fine. Mange bruker denne mulighet til å si noe dårlig om noen, for å så si at det er greit siden det er “ytringsfrihet”. Det finnes regler for dette også. Når det kommer til ytringsfrihet så er det ikke lov til å komme med trusler, ærekrenkelser, privatlivsdiskriminering, trakassering og grovt pornografiske, diskriminerende og hatefulle utsagn ifølge SNL.

**Hatprat**

Hatprat er et stort problem i dagens samfunn, ¼ av alle ungdommer har opplevd hatprat rettet mot deres hudfarge, religion eller seksuelle legning. Grunnen til at hatprat er et så stort problem er på grunn av nettet, der kan du være anonym å si hva du vil, nesten uten konsekvenser. Det er mye som skjer i virkeligheten, men det er på nettet problemet ligger. I Norge er det straffbart med hatprat, men siden det er så mye som skjer på nett, er det vanskelig å identifisere hvem det er. Det som skjer i virkeligheten på skoletiden og utenfor skolen er kanskje litt mere skjult, så det er ikke så lett å oppdage, spesielt om den personen som blir utsatt for dette ikke sier noe. Hatprat er ikke det verste en person kan gjøre, så det blir kanskje ikke tatt like mye tak i det som det burde. Hvem er det som har tenkt å gjøre noe med det? Hvem er det som skal stoppe de som driver med hatprat? Folket!

**Ytringsfrihet mot hatprat**

De reglene jeg har nevnt tidligere, som handler om hva du ikke har lov til å si når det kommer til ytringsfrihet, er det ikke alle som følger like godt. Det er mange som ignorer disse reglene, noen klarer til og med å bruke reglene mot de selv. Det er mange måter du kan være slem mot noen, uten at det er noe de kan gjøre med det. Dette kan være å vise ting med kroppen, eller etterligne hva noen sier med en rar stemme. Den personen som gjør dette kan bare si at det er sånn de snakker, mens den andre personen vet at det er mot dem, og derfor tar det dårlig. På grunn av måter som dette, så er det folket som må si stopp, det er andre som må gripe inn å si at dette ikke er greit. Det er en så liten sak, med en så stor påvirkning. Det er ikke alltid lett for politiet eller de som styrer å gripe inn. Kanskje det er det som er problemet, det er for lite konsekvenser for handlinger som dette.

**Hva skal til**

Hva er det egentlig som skal til for at diskriminering av raser og identiteten av mennesker skal stoppe. Skal vi bare ignorere det og gripe inn når vi ser noe er galt, eller er det mer som skal til en det? Kanskje det kan begynne med protester for at myndighetene skal ta tak i dette temaet mere? Finnes det løsninger for å få folk til å snakke, spesielt på nettet der problemet er sterkest? Protestere for ytringsfrihet i andre land for å få hatpraten der til å stoppe? Det er mange mulige løsninger for å stoppe hatprat og forbedre ytringsfrihet i andre land og i Norge.

**Kilder:**

* <https://snl.no/diskriminerende_ytringer> skrevet av Sindre Bangstad, oppdatert 3. desember 2021
* <https://snl.no/ytringsfrihet> skrevet av Anine Kierulf, oppdatert 21. desember 2021